హ్యారీ పాటర్
హ్యారీ పాటర్ పుస్తకాలు ఇంగ్లండుకు చెందిన రచయత్రి జె.కె. రౌలింగ్ రచించిన ఫాంటసీ సాహిత్యపు పుస్తకాల వరుస. 1997 లో మొదటి పుస్తకము హ్యారీ పాటర్ అండ్ ఫిలాసఫర్స్ స్టోన్ (Harry Potter and the Philosopher's Stone) విడుదల నుండి, ఆ పుస్తకాల పాప్యులారిటీ ప్రపంచ వ్యాప్తంగా అనూహ్యంగా పెరిగి పోయింది. హ్యారీ పాటర్ సినీమాలు, వీడియో గేమ్స్ ఇతర వస్తువులకు శ్రీకారము చుట్టడము జరిగింది. ఇప్పటి వరకు వచ్చిన ఆరు పుస్తకాలు కలిపి సుమారు 30 కోట్ల కాపీలు అమ్ముడుపోయి ఉంటాయని ఆంచనా. 63 భాషలలోకి కూడా అనువాదము చెయ్యబడ్డాయి.
హ్యారీ పాటర్ చలనచిత్ర సిరీస్
ఈ సీరీస్ ‌లోని సినిమాలన్నీ బ్రహ్మాండమైన విజయాలే సాధించాయి. "స్టార్‌వార్స్‌", "జేమ్స్‌బాండ్‌", "ఇండియానా జోన్స్‌", "ద టెర్మినేటర్‌", "బ్యాట్‌మాన్‌", "జురాసిక్‌ పార్క్‌", "ద మ్యాట్రిక్స్‌", "ష్రెక్‌", "ద లార్డ్‌ ఆఫ్‌ ద రింగ్స్‌", "స్పైడర్‌మ్యాన్‌", "పైరేట్స్‌ ఆఫ్‌ ద కరేబియన్‌" తరహాలో ఈ ఫ్రాంచైజీని కూడా హాలీవుడ్‌లోని అతి పెద్ద టెంట్‌ పోల్స్‌లో ఒకటిగా నిలబెట్టాయి.